জানা যায়, উপজেলার রাঢ়িখাল ইউনিয়নের সবুজ গ্রামের ইদ্রিস শেখের মেয়ে আঁখি আক্তারকে মঙ্গলবার দুপুরে রাস্তার পাশে প্রতিহিংসার জের ধরে তার বড় বোনের দেবর আরশাদ গলায় চেপে ধরে বুকের উপর দাড়িয়ে হত্যার চেষ্টা করে। এতে সে জ্ঞান হারিয়ে ফেললে মৃত্যু নিশ্চিত মনে করে আরশাদ চলে যায়। এ সময় পাশের গ্রামের এক কৃষক রাস্তা দিয়ে যাওয়ার সময় আঁখির গোঙানি শুনে গুরুতর আহতাবস্থায় উদ্ধার করে স্থানীয় হাসপাতালে ভর্তি করে। ওইদিন রাতে আরশাদ ও তার লোকজন হাসপাতালে গিয়ে কর্তব্যরত চিকিৎসককে হুমকি দিয়েছে বলে জানা গেছে।